proxectonos/corpus_dominio_legal_administrativo_tmp huggingface dataset:
ORDE do 28 de xuño de 2006 pola que se autoriza o inicio de actividades da escola infantil (0-3 anos) do Complexo Hospitalario Universitario de Santiago de Compostela.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 13/07/2006

O artigo 29 da Lei 4/1993, do 14 de abril, de servizos sociais e o artigo 6 do Decreto 243/1995, do 28 de xullo, polo que se regula o réxime de autorización e acreditación de centros de servizos sociais, establecen que os centros de servizos sociais propios da comunidade autónoma se crearán mediante decreto, precisando orde da consellería competente para o inicio das súas actividades. Neste sentido, as competencias da Lei 3/1997, do 9 de xuño, galega de familia, a infancia e da adolescencia, relativas á creación de centros atribúenselle á Vicepresidencia da Igualdade o do Benestar.
A Lei 7/2004, do 16 de xullo, galega para a igualdade de mulleres e homes, regula os dereitos da conciliación do emprego e da vida familiar, e no título dedicado á actuación administrativa da Xunta de Galicia establece como unha das medidas básicas do Plan integral de apoio á familia a ampliación da rede pública de escolas infantís. Nesta liña, mediante o Decreto 228/2005, do 22 de xullo -DOG nº 152, do 9 de agosto- creouse a escola infantil (0-3 anos) do Complexo Hospitalario Universitario de Santiago de Compostela.
En aplicación da disposición derradeira do decreto anteriormente citado, e unha vez comprobado que a dita escola infantil cumpre cos requisitos establecidos no Decreto 243/1995, do 28 de xullo, polo que se regula o réxime de autorización e acreditación de centros de servizos sociais, así como cos requisitos establecidos no Decreto 329/2005, do 28 de xullo, polo que se regulan os centros de menores e os cen
tros de atención á infancia, procede conceder o permiso de inicio de actividades.
Polo exposto, e en uso das facultades que teño atribuídas pola Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, polo Decreto 211/2005, do 3 de agosto, polo que se establece a estrutura orgánica da Xunta de Galicia e polo Decreto 517/2005, do 6 de outubro, polo que se establece a estrutura orgánica da Vicepresidencia da Igualdade e do Benestar,
DISPOÑO:
Artigo único.-Autorízase o inicio de actividades da escola infantil (0-3 anos) do Complexo Hospitalario Universitario de Santiago de Compostela, situada no edificio do Hospital Gil Casares, sito na travesía da Choupana, s/n, de Santiago de Compostela, segundo os datos que se relacionan no anexo desta orde.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 28 de xuño de 2006.
Anxo Manuel Quintana González
Vicepresidente da Igualdade e do Benestar
ANEXO
Provincia: A Coruña.
Concello: Santiago de Compostela.
Enderezo: Hospital Gil Casares-travesía da Choupana, s/n.
Denominación: escola infantil (0-3 anos) do Complexo Hospitalario Universitario de Santiago de Compostela.
Tipoloxía: escola infantil (0-3 anos).
Número de unidades: 3.
DECRETO 115/2006, do 22 de xuño, polo que se declara, en concreto, a utilidade pública e se dispón a urxente ocupación dos bens e dereitos afectados polo proxecto de construción: actuacións de seguridade viaria na estrada PO-200. Treito Laro-Aciveiro. (Clave PO/06/069.06).
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 19/07/2006

Con data do 1 de xuño de 2006 o director xeral de Obras Públicas, por delegación da conselleira de Política Territorial, Obras Públicas e Transportes aprobou o proxecto de construción: actuacións de seguridade viaria na estrada PO-200, treito: Laro-Aciveiro. Clave: PO/06/069.06.
Os bens e dereitos nos que se concreta a declaración de urxente ocupación aparecen recollidos e valorados no citado proxecto.
A competencia para efectuar a declaración de urxente ocupación tena atribuída a Xunta de Galicia en virtude do artigo 2 do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Transportes, considerándose xustificada a referida declaración pola súa incidencia na seguridade viaria, xa que a construción deste paso a distinto nivel evitará os numerosos cruzamentos de vehículos, persoas e animais que se producen neste punto da estrada.
En virtude de todo o exposto e en aplicación do artigo 28.2º do Estatuto de autonomía de Galicia e dos artigos 10 e 52 da Lei de expropiación forzosa, en relación con previsto no artigo 16 da Lei 4/1994, do 14 de setembro, de estradas de Galicia, por proposta da conselleira de Política Territorial, Obras Públicas e Transportes e logo de deliberación do Consello da Xunta de Galicia na súa reunión do día vinte e dous de xuño de dous mil seis,
DISPOÑO:
Artigo único.-Declarar a utilidade pública e a urxente ocupación dos bens e dereitos necesarios e que se concretan no expediente administrativo instruído, para efectos de expropiación no proxecto de cons-
trución: actuacións de seguridade viaria na estrada PO-200, treito: Laro-Aciveiro. Clave: PO/06/069.06.
Santiago de Compostela, vinte e dous de xuño de dous mil seis.
Emilio Pérez Touriño
Presidente
María José Caride Estévez
Conselleira de Política Territorial, Obras Públicas e Transportes
ORDE do 12 de xullo de 2006 pola que se incorpora o importe recibido do Ministerio de Educación e Ciencia para cofinanciar o programa de gratuidade de libros de texto e materiais curriculares en centros sostidos con fondos públicos para os niveis obrigatorios e gratuítos para o curso escolar 2006/2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 24/07/2006

Por Orde do 23 de maio de 2006 (DOG do 31 de maio), a Consellería de Educación e Ordenación Universitaria convoca e regula o programa de gratuidade de libros de texto e materiais curriculares en centros sostidos con fondos públicos para os niveis obrigatorios e gratuítos para o curso 2006/2007.
O artigo décimo quinto desta orde dispón que a Consellería de Educación e Ordenación Universitaria financiará o programa con cargo á aplicación orzamentaria 09.02.323A.480.0 por importe de 10.366.471,00 euros para o ano 2006 e na contía de 518.323,55 euros para o ano 2007.
Non obstante, esta orde prevé a posibilidade de incorporar a cantidade transferida polo Ministerio de Educación e Ciencia para esta mesma finalidade para o curso 2006/2007.
Recibida a transferencia do Ministerio de Educación e Ciencia por un importe de 3.000.000 euros para o programa de gratuidade de libros de texto, é polo que esta consellería
DISPÓN:
Artigo único.-Incorporar o importe de tres millóns de euros (3.000.000,00 A) transferidos polo Ministerio de Educación e Ciencia para cofinanciar o programa de gratuidade de libros de texto e materiais curriculares en centros sostidos con fondos públicos para os niveis obrigatorios e gratuítos para o curso escolar 2006/2007, de acordo co establecido no artigo décimo quinto da Orde do 23 de maio de 2006 (DOG do 31 de maio).
Santiago de Compostela, 12 de xullo de 2006.
Laura Sánchez Piñón
Conselleira de Educación e Ordenación
Universitaria
ORDE do 18 de xullo de 2006 pola que se amplía a dotación orzamentaria para a concesión de axudas para o fomento da mellora da calidade na comercialización de produtos silvícolas, convocadas pola Orde do 1 de febreiro de 2006.
CONSELLERÍA DO MEDIO RURAL — III. OUTRAS DISPOSICIÓNS — 24/07/2006

Pola Orde do 1 de febreiro de 2006 establecéronse as bases reguladoras das axudas para o fomento da mellora da calidade na comercialización de produtos silvícolas e convocáronse para o ano 2006 (Diario Oficial de Galicia nº 27, do 8 de febreiro).
No artigo 7º, relativo á distribución do orzamento, detállase a aplicación orzamentaria e o importe económico previsto para ela nas anualidades de 2006 e 2007. Tendo en conta o elevado número e dimensión das solicitudes de axuda que se recibiron e a necesidade dun maior financiamento, cómpre ampliar a dotación orzamentaria consignada inicialmente, coa finalidade de poder amparar as solicitudes de axuda presentadas, sempre que cumpran co establecido na orde desta consellería citada anteriormente.
En virtude do exposto, de conformidade co artigo 30.1.3 do Estatuto de autonomía de Galicia, e no uso das facultades que me confire a Lei 1/1983, reguladora da Xunta e do seu presidente,
DISPOÑO:
Artigo único.
Primeiro.-Amplíase a dotación orzamentaria da aplicación orzamentaria 11.06.614C.770.0 que se recolle na orde desta consellería, do 1 de febreiro de 2006 (Diario Oficial de Galicia nº 27, do 8 de febreiro), pola que se convocan para o ano 2006 as axudas para o fomento da mellora da calidade na comercialización de produtos silvícolas, nun total de 1.943.451 euros, tal e como se especifica a seguir:
a) A anualidade de 2006 increméntase en 764.323,81 euros.
b) A anualidade de 2007 increméntase en 1.179.127,19 euros.
Segundo.-Tamén se poderán utilizar outros remanentes adicionais que puidesen existir na mesma aplicación. En todo caso, a concesión da axuda para o fomento da mellora da calidade na comercialización de produtos silvícolas estará condicionada á existencia de crédito axeitado e suficiente e limitarase ás dispoñibilidades orzamentarias.
Terceiro.-Esta modificación non afecta o prazo que se establece para a presentación de solicitudes de axuda na devandita Orde do 1 de febreiro de 2006.
Santiago de Compostela, 18 de xullo de 2006.
Alfredo Suárez Canal
Conselleiro do Medio Rural
DECRETO 118/2006, do 27 de xullo, polo que se nomea director xeral de Estruturas e Mercados da Pesca a José Manuel López Rodríguez.
CONSELLERÍA DE PESCA E ASUNTOS MARÍTIMOS — II. AUTORIDADES E PERSOAL — 28/07/2006

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta da conselleira de Pesca e Asuntos Marítimos e logo de deliberación do Consello da Xunta de Galicia na súa reunión do día vinte e sete de xullo de dous mil seis,
Nomeo a José Manuel López Rodríguez director xeral de Estruturas e Mercados da Pesca.
Santiago de Compostela, vinte e sete de xullo de dous mil seis.
Emilio Pérez Touriño
Presidente
Mª del Carmen Gallego Calvar
Conselleira de Pesca e Asuntos Marítimos
DECRETO 119/2006, do 28 de xullo, polo que se encarga o despacho de asuntos da Consellería de Sanidade, durante a ausencia da súa titular, ao conselleiro de Presidencia, Administracións Públicas e Xustiza.
PRESIDENCIA — II. AUTORIDADES E PERSOAL — 28/07/2006

Con motivo da ausencia da conselleira de Sanidade é necesario prover a súa substitución.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da xunta e do seu presidente,
DISPOÑO:
Artigo único.-Durante a ausencia da conselleira de Sanidade, encárgaselle o despacho de asuntos da citada consellería, desde o día 28 de xullo ata o 4 de agosto, ambos inclusive, ao titular da Consellería de Presidencia, Administracións Públicas e Xustiza.
Santiago de Compostela, vinte e oito de xullo de dous mil seis.
Emilio Pérez Touriño
Presidente
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
RESOLUCIÓN do 4 de xullo de 2006, da Delegación Provincial de Lugo, pola que se modifica a do 15 de xuño de 2006, pola que se procede á publicación da relación definitiva de nenas/os admitidas/os para o curso 2006/2007 nas escolas infantís 0-3 dependentes da Vicepresidencia.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 14/07/2006

Por Resolución do 15 de xuño de 2006 da Delegación Provincial de Lugo procedeuse á publicación da relación definitiva de admitidas/os e da lista de espera coa puntuación obtida e a tarifa correspondente a cada caso, polo que esta delegación provincial
RESOLVE:
Primeiro.-Modificar a dita resolución no sentido de que se trataba de listas provisionais.
Segundo.-Estudadas pola comisión de baremación todas as reclamacións presentadas e resoltas pola delegada provincial, procédese á publicación da relación definitiva de admitidas/os e da lista de espera coa puntuación obtida e a tarifa correspondente a cada caso das escolas infantís de Paradai, Sagrado Corazón e Virxe da Purificación de Foz.
Estas reclamacións enténdense resoltas coa publicación da lista definitiva, que se poderá consultar nas delegacións provinciais da Vicepresidencia da Igualdade e do Benestar, no DOG, na páxina web (
http://vicepresidencia.xunta.es/familias
) e nos respectivos centros.
As/os solicitantes admitidas/os dispoñen dun prazo de 10 días a partir da publicación da admisión para confirmar a súa praza, presentando certificado médico da/o nena/o nas delegacións provinciais desta Vicepresidencia, sen prexuízo do disposto no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
Se non se presentase a devandita documentación no prazo sinalado, terase por decaída a solicitude da praza, logo de resolución en tal sentido.
Contra esta resolución que non esgota a vía administrativa, poderá interpoñerse recurso de alzada ante o vicepresidente da Igualdade e do Benestar, no prazo dun mes que comezará a contar desde día seguinte ao da publicación desta resolución no Diario Oficial de Galicia.
Lugo, 4 de xullo de 2006.
Branca Rodríguez Pazos
Delegada provincial de Lugo
CORRECCIÓN de erros.-Resolución do 30 de xuño de 2006, da Dirección Xeral de Formación Profesional e Ensinanzas Especiais, pola que se procede a nomear e facer pública a composición do tribunal que deberá xulgar as probas extraordinarias de acceso aos ciclos formativos de formación profesional específica de grao medio para o curso 2006-2007.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 26/07/2006

Advertido un erro no texto da citada resolución publicada no Diario Oficial de Galicia nº 133, do martes 11 de xullo de 2006, cómpre facer a oportuna corrección:
Na páxina 11.148, no anexo onde di: «Amparo Martínez Besada, profesora de ensino secundario», debe dicir: «Ricardo Luís Pita Fernández, profesor de ensino secundario».
ORDE do 13 de xullo de 2006 pola que se amplía a dotación orzamentaria para a concesión de axudas para a prevención e defensa contra os incendios forestais en montes veciñais en man común convocadas pola Orde do 7 de marzo de 2006.
CONSELLERÍA DO MEDIO RURAL — III. OUTRAS DISPOSICIÓNS — 17/07/2006

Pola Orde do 7 de marzo de 2006 establecéronse as bases reguladoras das axudas para a prevención e defensa contra os incendios forestais en montes veciñais en man común (Diario Oficial de Galicia nº 52, do 15 de marzo).
No artigo 16 da devandita orde, relativo ao financiamento, detállase a aplicación orzamentaria e o importe económico previsto para as dúas liñas de axudas que se financian nesta orde. Tendo en conta o elevado número de solicitudes de axuda que se recibiron e a necesidade dun maior financiamento, cómpre ampliar a dotación orzamentaria consignada
inicialmente, coa finalidade de poder amparar as solicitudes de axuda presentadas, sempre que cumpran co establecido na orde desta consellería citada anteriormente.
En virtude do exposto, de conformidade co artigo 30.1.3 do Estatuto de autonomía de Galicia, e no uso das facultades que me confire a Lei 1/1983, reguladora da Xunta e do seu presidente,
DISPOÑO:
Artigo único.
Primeiro.-Amplíase a dotación orzamentaria da aplicación orzamentaria 11.06.422C.770.0 que se recolle na orde desta consellería, do 7 de marzo de 2006 (Diario Oficial de Galicia nº 52, do 15 de marzo), pola que se convocan axudas para a prevención e defensa contra os incendios forestais en montes veciñais en man común, nun total de 363.242,53 euros, coa seguinte distribución segundo a liña subvencionada:
a) Liña I: subvención para o funcionamento de cuadrillas, increméntase en 19.619 euros.
b) Liña II: subvención para a realización de traballos de silvicultura preventiva con tractores e os seus apeiros, increméntase en 343.623,53 euros.
Segundo.-Tamén se poderán utilizar outros remanentes adicionais que puidesen existir na mesma aplicación. En todo caso, a concesión da axuda para a prevención e defensa contra incendios forestais en montes veciñais en man común estará condicionada á existencia de crédito axeitado e suficiente e limitarase ás dispoñibilidades orzamentarias.
Terceiro.-Esta modificación non afecta o prazo que se establece para a presentación de solicitudes de axuda na devandita Orde do 7 de marzo de 2006.
Santiago de Compostela, 13 de xullo de 2006.
Alfredo Suárez Canal
Conselleiro do Medio Rural
CORRECCIÓN de erros.-Resolución do 3 de xullo de 2006, da Secretaría Xeral de Emigración, pola que se regula a concesión, en réxime de concorrencia competitiva, de subvencións a concellos, mancomunidades de concellos e consorcios locais, para a realización de programas destinados a favorecer os procesos de acollida e integración da poboación inmigrante extracomunitaria na Comunidade Autónoma galega durante o ano 2006.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 17/07/2006

Advertida omisión na dita resolución publicada no Diario Oficial de Galicia nº 134, do mércores, 12 de xullo de 2006; cómpre engadir entre o anexo I e o anexo III o seguinte anexo:
DECRETO 112/2006, do 13 de xullo, polo que se concede a Medalla de Ouro de Galicia na súa categoría de ouro.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 17/07/2006

En atención aos méritos que concorren na Real Academia Galega, e ao abeiro do disposto no artigo 4 do Decreto 1/1991, do 11 de xaneiro, polo que se regula a concesión da Medalla de Ouro de Galicia, modificado polo Decreto 215/2003, do 3 de abril, é vontade do Goberno galego outorgarlle a súa máis alta distinción.
Polo tanto, por proposta do conselleiro de Presidencia, Administracións Públicas e Xustiza e logo do acordo do Consello da Xunta de Galicia na súa reunión do día trece de xullo de dous mil seis,
DISPOÑO:
Concederlle a Medalla de Ouro de Galicia á Real Academia Galega.
Santiago de Compostela, trece de xullo de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións Públicas
e Xustiza
CORRECCIÓN de erros.-Orde do 5 de xullo de 2006 pola que se regulan as axudas en materia de conservación dos recursos naturais e o fomento de accións da poboación local para o desenvolvemento sustentable dos parques naturais.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 28/07/2006

Advertidos erros na publicación da mencionada orde publicada no Diario Oficial de Galicia nº 137,
do 17 de xullo de 2006, é necesario facer as seguintes correccións:
-Na páxina 11.442, no primeiro parágrafo do punto 1 do artigo 19º, onde di: «... dos orzamentos xerais da Comunidade Autónoma de Galicia para o ano 2006, cunha dotación inicial de 339.000 A para o ano 2006 e 1.125.000 A para o ano 2007», debe dicir: «... dos orzamentos xerais da Comunidade Autónoma de Galicia, cunha dotación inicial de 853.000 A para o ano 2006 e 611.000 A para o ano 2007».
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
CORRECCIÓN de erros.-Resolución do 3 de xullo de 2006 pola que se establecen criterios e se modifican as bases reguladoras das axudas do Instituto Galego de Promoción Económica (Igape).
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 31/07/2006

Advertidos erros na referida resolución, publicada no DOG nº 133, do 11 de xullo de 2006, procede facer as seguintes correccións:
-Na páxina 11.155, o punto segundo do resolvo primeiro queda redactado do seguinte xeito:
«Segundo.
1. Aprobar a seguinte modalidade de cobramento con aval que será de aplicación na liquidación das axudas e subvencións xestionadas polo Igape que admitan a posibilidade de pagamentos con aval:
Se o beneficiario tivese acreditado en prazo a execución do proxecto e o cumprimento das condicións da subvención e solicitado as autorizacións administrativas para exercer a actividade subvencionada que, se é o caso, legalmente correspondesen, poderá
solicitarlle ao Igape o aboamento da subvención e o outorgamento dun prazo para acreditar a obtención das citadas autorizacións pendentes. O Igape poderá aprobar o dito pagamento, logo de informe das administracións competentes para expedir as citadas autorizacións, contra a constitución polo beneficiario de garantía mediante aval solidario de entidade financeira ou outra garantía suficiente, depositada na Caixa Xeral de Depósitos que cubra o importe do pagamento e dos seus xuros calculados ao tipo de xuro legal do diñeiro vixente no momento da aprobación do pagamento e polo prazo que medie entre a data de constitución do aval e a finalización do prazo concedido que non poderá exceder de dous anos, salvo prórroga expresa concedida en atención ás circunstancias do expediente».
2. Suprimir a efectividade de:
a) A letra a) do punto 2 do artigo 14º da orde da Consellería de Economía e Facenda do 7 de xullo de 1997, programa de axudas aos proxectos empresariais de investimento que contribúan á creación e mantemento do emprego estable (DOG nº 139, do 21 de xullo).
b) O punto 4 da base 13ª das bases reguladoras das axudas do Igape para proxectos empresariais de investimento (publicadas mediante resolución no DOG nº 142, do 23 de xullo de 2001).
c) O primeiro parágrafo do punto 4 da base 13ª das bases reguladoras das axudas do Igape para proxectos empresariais de investimento (publicadas mediante resolución no DOG nº 58, do 28 de marzo de 2005, e modificadas posteriormente e publicadas no DOG nº 36, do 21 de febreiro de 2006).
ORDE do 20 de xullo de 2006 pola que se fai pública a ampliación do importe existente para a concesión de subvencións para a realización de actividades de información, orientación e busca de emprego convocadas pola Orde do 23 de febreiro de 2006.
CONSELLERÍA DE TRABALLO — III. OUTRAS DISPOSICIÓNS — 31/07/2006

A Orde do 23 de febreiro de 2006 pola que se establecen as bases reguladoras e a convocatoria pública para a concesión de subvencións para a realización de actividades de información, orientación e busca de emprego (Diario Oficial de Galicia nº 46, do 7 de marzo), establece na disposición adicional primeira que as accións incluídas na Orde do 23 de febreiro de 2006 se financiarán con cargo ás consignacións orzamentarias que figuran nos orzamentos xerais da comunidade autónoma para 2006.
Na mencionada disposición adicional figura a aplicación orzamentaria 16.03.241B.461.0 cun importe de 166.979,05 euros na anualidade de 2006 e 61.397,18 euros na anualidade de 2007.
Non obstante, e como consecuencia dunha transferencia, existe orzamento na mencionada aplicación que pode ser utilizado para o mesmo fin, polo que cómpre ampliar o importe da contía establecida na aplicación 16.03.241B.461.0 da disposición adicional primeira da Orde do 23 de febreiro de 2006, coa finalidade de poder atender un maior número de solicitudes.
Por todo o exposto, e no uso das facultades que me foron conferidas,
DISPOÑO:
Artigo único.
Primeiro.-Amplíase o importe da contía establecida para a aplicación 16.03.241B.461.0 da Orde do 23 de febreiro de 2006, pola que se establecen as bases reguladoras e a convocatoria pública para
a concesión de subvencións para a realización de actividades de información, orientación e busca de emprego nos importes de 472.484 para o ano 2006 e 200.000 euros para 2007.
A contía total da orde na aplicación 16.03.241B.461.0 será por importe de 639.463,05 euros para o ano 2006 e 261.397,18 euros para o ano 2007.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 20 de xullo de 2006.
Ricardo Jacinto Varela Sánchez
Conselleiro de Traballo
RESOLUCIÓN do 4 de xullo de 2006 pola que se dá publicidade ao acordo do tribunal encargado de avaliar as probas para a obtención da capacitación profesional para o exercicio da actividade de transporte por estrada, axencia de transportes, transitario e almacenista-distribuidor, convocadas por resolución da Dirección Xeral de Transportes con data do 3 de xaneiro de 2006, pola que se elevan a definitivas as relacións provisionais de aprobados.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 31/07/2006

Publicadas o 26 de maio de 2006 as relacións provisionais de aprobados correspondentes ás probas de constatación profesional para a actividade de transportista por estrada, axencia de transportes, transitario e almacenista-distribuidor, convocadas por Resolución do 3 de xaneiro de 2006, transcorrido o prazo establecido para presentar as correspondentes reclamacións, e unha vez examinadas estas, este tribunal,
ACORDA:
Primero.-Elevar a definitivas as relacións provisionais de aprobados.
Segundo.-Expoñer as devanditas relacións nos lugares establecidos para o efecto na resolución de convocatoria.
Tercero.-Que se publique o presente acordo no Diario Oficial de Galicia.
Contra esta resolución pode interpoñerse recurso de alzada ante o Director Xeral de Transportes (CPTOP e T), da Xunta de Galicia, no prazo dun mes contado a partir do día seguinte ao da publicación no Diario Oficial de Galicia deste acordo. Transcorridos tres meses desde a interposición do recurso sen que se notifique a súa resolución, entenderase desestimado, e quedará expedita a vía procedente.
Santiago de Compostela, 4 de xullo de 2006.
David González Coalla
Presidente do Tribunal
RESOLUCIÓN do 3 de xullo de 2006 pola que se dá publicidade ao acordo do tribunal encargado de avaliar as probas para a obtención e renovación do certificado CE de conselleiro de seguridade, convocadas por resolución da Dirección Xeral de Transportes con data do 23 de febreiro de 2006, pola que se elevan a definitivas as relacións provisionais de admitidos e excluídos e se fixan os horarios dos exercicios.
CONSELLERÍA DE POLÍTICA TERRITORIAL, OBRAS PÚBLICAS E TRANSPORTES — III. OUTRAS DISPOSICIÓNS — 31/07/2006

En cumprimento do establecido na Resolución do 23 de febreiro de 2006, pola que se convocan probas para a obtención e renovación do certificado CE de conselleiros de seguridade para o transporte de mercadorías perigosas por estrada e ferrocarril.
Este tribunal
ACORDOU:
Primeiro.-Elevar a definitivas e anunciar a exposición pública das listas definitivas de admitidos e excluídos, de conformidade coa base quinta punto 4 da resolución da convocatoria, nos organismos seguintes: servizos centrais da Consellería de Política Territorial, Obras Públicas e Transportes, servizos provinciais de Transportes e nas delegacións provinciais da devandita consellería.
Segundo.-Os horarios dos exercicios quedan establecidos do seguinte xeito:
* Modalidade por estrada:
Obtención Renovación
certificadocertificado
Todas as clases 9.30 horas 10 horas
Clase 1 9.30 horas  ---
Clase 211.30 horas 12 horas
Clase 7 9.30 horas  ---
Clase 3 e máis18.30 horas 19 horas
Mater Líqu.
UN1202-1203 e 122316.30 horas 17 horas
* Modalidade por ferrocarril:
Obtención Renovación
certificadocertificado
Todas as clases11.30 horas  ---
Clase 1  ---  ---
Clase 2  ---  ---
Clase 7  ---  ---
Clase 3 e máis  ---  ---
Mat. Líqu.
UN 1202-1203-1223  ---  ---
Santiago de Compostela, 3 de xullo de 2006.
David González Coalla
Presidente do Tribunal
RESOLUCIÓN do 20 de xullo de 2006 pola que se fai pública a ampliación do límite de crédito dispoñible para atender os proxectos pendentes de resolver das bases reguladoras das axudas do Instituto Galego de Promoción Económica para o Programa Emprendedores.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 02/08/2006

Mediante Resolución do 4 de xaneiro de 2005 (DOG nº 6, do 11 de xaneiro) fixéronse públicos os importes dos créditos reservados para o financiamento dos diferentes programas de axudas que se van conceder con cargo aos orzamentos do Igape para o ano 2005 e os seus compromisos plurianuais.
Con data do 10 de marzo de 2006 publícanse as novas bases reguladoras das axudas para o Programa de Emprendedores (Resolución do 1 de marzo de 2006, DOG nº 49), derrogando a anterior normativa en vigor.
Co obxecto de atender proxectos pendentes de resolver presentados antes da derrogación das citadas bases reguladoras, ampliouse o límite de crédito
dispoñible en 650.000 euros (Resolución do 8 de maio de 2006, DOG nº 92, do 15 de maio).
Ante a necesidade de volver a ampliar o crédito dispoñible para rematar cos proxectos pendentes, e de conformidade coas facultades que teño conferidas,
RESOLVO:
Único.-Amplíanse en 1.030.000 euros os créditos establecidos na partida orzamentaria 02.02 12, publicados mediante Resolución do 4 de xaneiro de 2005, para atender os proxectos pendentes de resolución presentados ao abeiro do Programa de Emprendedores. Proxectos promovidos por novos emprendedores e novas iniciativas empresariais (DOG nº 142, do 23 de xullo de 2001) e ampliados mediante Resolución do 8 de maio de 2006 (DOG nº 92, do 15 de maio).
Santiago de Compostela, 20 de xullo de 2006.
José Antonio Delgado Arce
Director xeral do Instituto Galego
de Promoción Económica
DECRETO 109/2006, do 30 de xuño, polo que se derroga o Decreto 218/1987, do 23 de xullo, polo que se regula a nova estrutura dos padroados para a mellora do medio rural.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 12/07/2006

O Decreto 218/1987, do 23 de xullo, regulou a nova estrutura dos padroados provinciais para a mellora do medio rural como órganos colexiados de asistencia dos delegados provinciais da Consellería de Presidencia, cos fins previstos no seu artigo 2, e que se refiren á contribución da mellora do medio rural, elevar o nivel de vida da poboación campesiña estimulando as actividades sociais e culturais, axuda á mellora de condicións de vida dos asentamentos rurais, e achega de axuda para equipamentos. Transcorrido un longo período de tempo desde o inicio da súa actividade e debido a que os padroados provinciais para a mellora do medio rural cumpriron xa sobradamente os obxectivos para os cales foron creados, e que nesta nova época se fai preciso actuar dun xeito máis innovador acorde coa realidade actual, o Goberno da Xunta de Galicia considera necesario dar un novo impulso ao espírito con que se crearon e reorganizar os recursos que se destinaron ao seu mantemento.
Polo tanto, por proposta do conselleiro de Presidencia, Administracións Públicas e Xustiza, logo de deliberación do Consello da Xunta de Galicia na súa reunión do día trinta de xuño de dous mil seis,
DISPOÑO:
Artigo único.-Quedan derrogados os decretos 218/1987, do 23 de xullo, polo que se regula a nova estrutura dos padroados para a mellora do medio rural e 429/1987, do 26 de novembro, polo que se modifican os artigos 5 e 6 do anterior.
Disposicións derradeiras
Primeira.-Facúltase o conselleiro de Presidencia, Administracións Públicas e Xustiza para ditar as disposicións necesarias para o desenvolvemento deste decreto.
Segunda.-Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, trinta de xuño de dous mil seis.
Emilio Pérez Touriño
Presidente
José Luis Méndez Romeu
Conselleiro de Presidencia, Administracións
Públicas e Xustiza
DECRETO 110/2006, do 22 de xuño, polo que se deixa sen efecto o Decreto 282/1997, do 1 de outubro, sobre creación da medalla e placa ao mérito sanitario da Comunidade Autónoma de Galicia.
CONSELLERÍA DE SANIDADE — I. DISPOSICIÓNS XERAIS — 12/07/2006

Por medio do Decreto 282/1997, do 1 de outubro, creouse a medalla e placa ao mérito sanitario da Comunidade Autónoma de Galicia, para distinguir con carácter singular os esforzos que, no ámbito sanitario, viñan realizando determinadas entidades ou persoas nos campos da investigación, a colaboración ou o apoio en temas relacionados coa saúde.
A Lei 7/2003, do 9 de decembro, de ordenación sanitaria de Galicia, establece no seu artigo 6 os principios do sistema sanitario de Galicia, entre os que se inclúen a promoción da investigación básica e clínica no eido das ciencias da saúde, a defensa da cultura da excelencia, da ética profesional, da ética do servizo público e do compromiso social, ou a promoción da investigación -básica e clínicano eido das ciencias da saúde.
Estes principios expresan a vontade de que a administración do sistema sanitario leve a cabo tarefas ou funcións de fomento ou promoción, definidas tradicionalmente como aquelas dirixidas a protexer ou promover actividades, establecementos ou activos dos particulares ou doutros entes públicos, que satisfán necesidades públicas ou que se estiman de utilidade xeral.
Estas funcións aparecen formuladas nas vixentes normas xurídicas con carácter xeral e non individualizadas, incidindo na idea de centrar os esforzos na mellora colectiva, sen esquecer que esta procede das achegas plurais de cantos se relacionan ou interactúan no sistema sanitario público.
Polo tanto, segundo a formulación dos principios antes mencionados, cómpre buscar mecanismos que sirvan ou se adapten mellor a esa concepción integral do sistema sanitario, superando fórmulas de recoñecemento individualizado ou puntual, e optando por outras medidas que sirvan ou favorezan o pulo do sistema sanitario no seu conxunto.
Tendo en conta o anterior así como a proposta da conselleira de Sanidade, e logo de deliberación do Consello da Xunta de Galicia, na súa reunión do vinte e dous de xuño de dous mil seis,
DISPOÑO:
Artigo único.-Queda derrogado o Decreto 282/1997, do 1 de outubro, polo que se creou a medalla e placa ao mérito sanitario da Comunidade Autónoma de Galicia.
Disposición derradeira
Este decreto entrará en vigor o día seguinte ao da súa publicación no Diario Oficial de Galicia.
Santiago de Compostela, vinte e dous de xuño de dous mil seis.
Emilio Pérez Touriño
Presidente
Mª José Rubio Vidal
Conselleira de Sanidade
CUESTIÓN de inconstitucionalidade número 5053-2006.
TRIBUNAL CONSTITUCIONAL — I. DISPOSICIÓNS XERAIS — 12/07/2006

O Tribunal Constitucional, por providencia do 20 de xuño actual, admitiu a trámite a cuestión de inconstitucionalidade número 5053-2006 presentada pola Sección Primeira da Sala do Contencioso-Administrativo da Audiencia Nacional, en relación coa disposición adicional terceira da Lei 9/2002, do 30 de decembro, de ordenación urbanística e protección do medio rural de Galicia, por posible vulneración do artigo 149.1º.23 da Constitución.
Madrid o vinte de xuño de dous mil seis.
Herminia Palencia Guerra
Secretaria de Xustiza do Pleno
ORDE do 29 de xuño de 2006 pola que se nomean novos membros do Consello Galego de Relacións Laborais en representación do sindicato UGT-Galicia.
CONSELLERÍA DE TRABALLO — II. AUTORIDADES E PERSOAL — 12/07/2006

De acordo co disposto no artigo 4 da Lei 7/1988, do 12 de xullo (DOG do 26 de xullo), de creación do Consello Galego de Relacións Laborais, as organizacións sindicais e empresariais designarán os seus membros representativos, que serán nomeados polo conselleiro de Traballo e Benestar Social.
Facendo uso da posibilidade de substitución, que recolle o artigo 5 da dita lei, o sindicato UGT-Galicia acordou a substitución dun dos seus membros titulares, da súa representación no consello.
Por todo o exposto, ao abeiro do artigo 4 da referida Lei 7/1988, e en uso das atribucións que teño conferidas,
DISPOÑO:
Artigo un.-Nomear membro titular do Pleno do Consello Galego de Relacións Laborais, en representación do sindicato UGT-Galicia, a Manuel Golpe Gómez, en substitución de José Carlos Rodríguez del Río.
Santiago de Compostela, 29 de xuño de 2006.
Ricardo Varela Sánchez
Conselleiro de Traballo
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA
ORDE do 30 de maio de 2006 pola que se declara de interese galego a Fundación Mundonatura e se ordena a súa inscrición na sección do Rexistro de Fundacións de Interese Galego desta consellería.
CONSELLERÍA DE MEDIO AMBIENTE E DESENVOLVEMENTO SOSTIBLE — III. OUTRAS DISPOSICIÓNS — 12/07/2006

Con data do 23 de marzo de 2005, publicouse no Diario Oficial de Galicia número 58, a Orde do
1 de marzo de 2006 pola que se clasifica de interese social a Fundación Mundonatura, adscribíndose á Consellería de Medio Ambiente e Desenvolvemento Sostible, que terá que exercer o protectorado plenamente sobre ela.
Esta fundación, de acordo co establecido no artigo tres dos estatutos, ten por obxecto a protección da natureza e a cultura ancestral galega, así como o mantemento, coidado e xestión ecolóxica de espazos naturais, principalmente zonas de cultivo e plantacións froiteiras e forestais. Así mesmo, a fundación realizará actividades de carácter divulgativo e didáctico relacionadas co obxecto fundacional.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, e na Lei 11/1991, do 8 de novembro, de reforma da anterior, e 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Mundonatura, ao cumprir os seus estatutos as prescricións que, para tal efecto, sinala a vixente lexislación en materia de fundacións de interese galego.
Segundo.-Ordenar a inscrición da dita fundación no Rexistro de Fundacións de Interese Galego, sección da Consellería de Medio Ambiente e Desenvolvemento Sostible, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ao disposto no resto da normativa de xeral aplicación, en especial, ás obrigas de darlle publicidade suficiente ás súas actividades, e a ausencia de ánimo de lucro na prestación dos seus servizos, quedando obrigada a lle render contas anualmente ao protectorado e xustificar a través dunha memoria anual o cumprimento das cargas fundacionais así como presentarlle o proxecto de orzamento ao protectorado con anterioridade ao inicio do exercicio económico para o que se formula, e debendo solicitar as preceptivas autorizacións, cando sexan necesarias.
Santiago de Compostela, 30 de maio de 2006.
Manuel Vázquez Fernández
Conselleiro de Medio Ambiente
e Desenvolvemento Sostible
CORRECCIÓN de erros.-Orde do 29 de maio de 2006 pola que se convocan axudas a entidades de interese colectivo de ámbito provincial ou autonómico para o exercicio 2006.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 12/07/2006

Advertido erro no texto da citada orde, publicada no Diario Oficial de Galicia nº 122, do martes 27 de xuño de 2006, é necesario efectuar a oportuna corrección:
Na exposición de motivos, ao final do terceiro parágrafo, despois de «principios de publicidade, obxectividade, transparencia e concorrencia», debe engadirse unha coma e o seguinte: «así como o disposto polo Regulamento (CE) nº 1595/2004 da Comisión do 8 de setembro de 2004, sobre a aplicación dos artigos 87 e 88 do Tratado CE ás axudas estatais para as pequenas e medianas empresas dedicadas á produción, transformación e comercialización de produtos da pesca (DOUE L 291, 14-9-2004)».
Na disposición derradeira segunda suprímese o seguinte parágrafo: «Non obstante, a concesión das axudas establecidas nela queda condicionada á aprobación do proxecto remitido para este efecto á Comisión Europea».
DECRETO 125/2006, do 27 de xullo, polo que se acepta pola Comunidade Autónoma de Galicia a cesión de uso do inmoble situado na rúa Pintor Seijo s/n de Betanzos (A Coruña) feita pola Tesouraría Xeral da Seguridade Social.
CONSELLERÍA DE ECONOMÍA E FACENDA — III. OUTRAS DISPOSICIÓNS — 02/08/2006

Mediante escrito do 23 de maio de 2006, a Vicepresidencia da Igualdade e do Benestar, solicita á Secretaría Xeral e do Patrimonio a realización dos
trámites correspondentes para a cesión de 1.589 m de superficie do inmoble do antigo centro de saúde de Betanzos, situado na rúa Pintor Seijo, s/n desa localidade, propiedade da Tesouraría da Seguridade Social, co fin de destinalo ao desenvolvemento das súas competencias nas áreas de persoas con discapacidade, maiores e menores na comarca de Betanzos.
Mediante Resolución do 14 de xullo de 2006, o ministro de Traballo e Asuntos Sociais dispón a cesión en uso a favor da Xunta de Galicia, da devandita superficie por un prazo de 15 anos.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma de Galicia, e 34.1º do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo, requirirá decreto do Consello da Xunta de Galicia.
Na súa virtude, por proposta do conselleiro de Economía e Facenda, feita nos termos nos que se acordou a cesión, logo da deliberación do Consello da Xunta de Galicia, na súa reunión de vinte e sete de xullo de dous mil seis,
DISPOÑO:
Artigo 1º
1. Aceptar a cesión do dereito de uso feita pola Tesouraría Xeral da Seguridade Social por un período de 15 anos do seguinte inmoble:
Inmoble situado na rúa Pintor Seijo Rubio, s/n de Betanzos (A Coruña), antigo centro de saúde da antedita localidade, propiedade da Tesouraría Xeral da Seguridade Social, inscrito no Rexistro da Propiedade de Betanzos, predio nº 13.383, tomo 1.040, libro 159, folio 39, inscrición 3ª, cunha superficie de 1.589 m, dos que 516,50 m se atopan en planta semisótano, 785 m en planta baixa, e 308, en planta primeira.
Artigo 2º
O dito inmoble destinarase ao fin cedido, no prazo dun ano a partir da data en que se formalice a cesión, debéndose facer cargo a Vicepresidencia da Igualdade e do Benestar dos gastos das obras de acondicionamento, instalación, conservación, mantemento e demais gastos e impostos que lle corresponden entre os que se inclúen o IBI e demais impostos municipais e contribucións especiais, así como os gastos rexistrais que, se é o caso, se ocasionen.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites para a efectividade deste decreto.
Santiago de Compostela, vinte e sete de xullo de dous mil seis.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
CORRECCIÓN de erros.-Orde do 28 de xuño de 2006 pola que se regula a adscrición de forma temporal, en comisión de servizo e por petición da interesada ou interesado, dos funcionarios dos corpos docentes en centros dependentes da Consellería de Educación e Ordenación Universitaria, en atención a situacións de conciliación da vida familiar e laboral.
CONSELLERÍA DE EDUCACIÓN E ORDENACIÓN UNIVERSITARIA — I. DISPOSICIÓNS XERAIS — 11/07/2006

Advertido erro na devandita orde, publicada no DOG nº 125, do 30 de xuño de 2006, na páxina 10.458 onde di:
«Artigo 3. Requisitos. 2 Ter destino definitivo ... unha duración no día superior a unha hora».
Debe dicir:
«Artigo 3. Requisitos. 2 Ter destino definitivo ... unha duración no día superior a unha hora, para a ida, e outra hora para a volta».
ORDE do 9 de xuño de 2006 pola que se declara a alleabilidade dun predio da Comunidade Autónoma de Galicia pertencente ao fondo de terras da zona de concentración parcelaria de Santa Baia de Vedra (número 703).
CONSELLERÍA DO MEDIO RURAL — III. OUTRAS DISPOSICIÓNS — 07/07/2006

O artigo 31.3º da Lei 12/2001, do 10 de setembro, de modificación da Lei de concentración parcelaria para Galicia, sinala que a consellería competente en materia de agricultura está autorizada para exercer as funcións dominicais sobre o fondo de terras segundo o establecido na lexislación patrimonial, sen prexuízo do informe previo da Consellería de Economía e Facenda para os actos de disposición sobre bens inmobles.
Con data do 19 de setembro de 2005, o Concello de Vedra (A Coruña) solicitou a cesión gratuíta en propiedade do predio nº 703 da zona de concentración parcelaria de Santa Baia de Vedra (Vedra-A Coruña) que pertence á Comunidade Autónoma de Galicia en virtude da acta complementaria
de reorganización da propiedade da zona de concentración parcelaria de Santa Baia de Vedra do 3 de agosto de 1999, pola que pasaron á titularidade da Comunidade Autónoma de Galicia as terras sobrantes da antedita zona de concentración, entre a que se encontra o predio nº 703.
Unha vez obtida a inscrición no correspondente rexistro da propiedade do citado ben inmoble, procede declarar a súa alleabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e no artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o tráfico deste ben patrimonial.
En virtude do anteriormente exposto e tendo en conta a memoria xustificativa da Secretaría Xeral da Consellería do Medio Rural e despois do informe favorable da Consellería de Economía e Facenda,
DISPOÑO:
Artigo único.-Declárase a alleabilidade do ben inmoble que se describe:
Predio nº 703 da zona de concentración parcelaria de Santa Baia de Vedra, municipio de Vedra, terreo dedicado a monte no sitio de Viñas de Niño, que ten unha superficie de 8-80 áreas, que estrema: norte, Francisco Javier Turnes Martínez (701) e Jesusa Cerdeira Parada (702), regato en medio; sur, camiño; leste, Irene Carbia Barco (704); oeste, Jesusa Cerdeira Parada (702), regato en medio. Inscrito no Rexistro da Propiedade nº 1 de Santiago de Compostela, tomo 1.343, libro 124, folio 9, predio nº 13.408.
Santiago de Compostela, 9 de xuño de 2006.
Alfredo Suárez Canal
Conselleiro do Medio Rural
CORRECCIÓN de erros.-Orde do 15 de xuño de 2006 pola que se regulan as axudas económicas para a atención da primeira infancia a través do cheque infantil en escolas infantís 0-3 non sostidas con fondos públicos e se procede á súa convocatoria.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 07/07/2006

Advertido erro na devandita orde, publicada no Diario Oficial de Galicia nº 119, do xoves 22 de xuño de 2006, cómpre realizar as seguintes correccións:
Na páxina 10.022, punto cuarto da parte expositiva, onde di: «As axudas que se establecen no articulado desta orde financiaranse con cargo á aplicación orzamentaria 14.02.212A.470.0», debe dicir: «As axudas que se establecen no articulado desta orde financiaranse con cargo á aplicación orzamentaria 05.20.212A.470.0».
Na páxina 10.025, no artigo 7.2, onde di: «O prazo de presentación de solicitudes de reserva de praza, así como para as/os posibles beneficiarias/os do artigo 3.2.b) e 3.3», debe dicir: «O prazo de presentación de solicitudes de reserva de praza, así como para as/os posibles beneficiarias/os do artigo 3.2.b) e 3.2.c)».
Na páxina 10.033, no anexo VII de relación de centros partícipes no Programa Cheque Infantil na Comunidade Autónoma de Galicia (curso 2006/2007), deberá engadirse co código 151102 a Escola Infantil Pitufos, r/ Fernández Mato, 11, Boiro (A Coruña).